# MASTERSPOLITIK FOR DTaF

**Målgruppe**

Målgruppen for masterspolitikken er teknikudøvere, der opfylder udtagelseskriterierne for deltagelse i EM og VM i +30 års kategorierne. Udtagelseskriterierne skal sikre, at udøverne har medaljepotentiale. Herudover skal udøveren træne min. 18 timer om ugen og være aktiv WTF/ETU stævnedeltager samt være tilknyttet et DTaF udviklingscenter og opfylde kriterier og krav for tilknytningen.

**Formål**

Vi ønsker gennemsigtighed omkring målgruppe, prioritering, ansvar og kommunikation. Politikken skal skabe rammen for den sportslige strategi.

**Prioritering**

Inden for de næste år er der følgende prioritering på det sportslige område:

1. Bredde
2. Talent
3. Elite
4. Masters

**Overordnede ansvarlig (ansvarlig for politikken)**

Formanden for hovedbestyrelsen er ansvarlig for masters politikken.

**Forankring i det daglige (ansvar for implementering af politikken)**

Den eliteansvarlige i hovedbestyrelsen har ansvaret for implementering af Masters politikken.

**Kommunikation**

Politikken indgår som en del af forbundets politikkatalog.